Najveća tajna podmorja

Prolog

 Krvario je. *Nije mi prvi put.* Mogao bi mu biti zadnji. Sjeo je leđima oslonjen na stablo. Počeo je kopati po ruksaku. Izvadi bočicu. Zurio je u nju nekoliko trenutaka, kao da je proučava, pokušavajući dohvatiti njezino skriveno značenje. Nakratko je prisloni na prsa, a zatim otpije gutljaj. Sva bol nestane i on se onesvijesti.

Otkad je popio onu ukradenu tekućinu, more ga je dozivalo. Ponekad je vikalo na njega, a ponekad samo šaptalo. Tihim i jedva razgovijetnim glasom.

*Od mora si bježao,*

*samo si u pijesku ležao.*

*Pobjeg'o si k travi,*

*sa znanjem u glavi.*

*U more ćeš doći…*

*(nerazumljive riječi)*

Stajao je na pučini osluškujući pjesmu koja se ponavljala. Nije uspijevao uhvatiti nekoliko zadnjih stihova. Bili su izrečeni tiho. More izgleda nije šaptalo njemu. Stajao je tako cijelu noć osluškujući i nadajući se da će uspjeti razumjeti. Mjesec je nestao, more zašutjelo. Ipak mu nije otkrilo svoju tajnu.

Okrenuo se prema Pustinji. Vratio se svojim uobičajenim mislima. *Nakon one proklete hladnoće zaslužujem poduži godišnji odmor.* Krenuo je na jug. Dalje od hladnoće. Svakim prijeđenim kilometrom pjesma mora bila je neprepoznatljivija. No, nije ga više zanimala. Na kraju je se nije mogao čak ni prisjetiti.

Tajna

Samuel je bilo ime koje se nije davalo djeci, već ime kojim se plašilo djecu. Sinonim za čudovište ispod kreveta. Kada je prolazio kroz zaseoke Ravnica, djeca su uvijek bježala vičući: „Ide Samuel! Pojest će nas!“ Zatim su se posakrivali iza kuća i drveća. *Iz osobe koje svi poštuju pretvorio sam se u sprdnju.* Djeca nisu znala koliko su u pravu. Odrasli ljudi su mislili da je on samo imenjak *onog* Samuela.

I sada su djeca virila iza stabala. Šepajući je prolazio kroz selo. Zastade kada ugleda Elizabeth, predivnu mladu ženu smeđe, kovrčave kose i smeđih očiju.Bila je nasmiješena. Jedino je ona bila obzirna prema bolesnom starcu neznanih godina.

„Sam, kako ste? Kako vaša leđa? A, oči?“ pitala je.

 Zvala ga je Sam jer nije vjerovala da je Samuel njegovo pravo ime i da ga je izmislio jer je, naprosto, nedruštveni starac. *Što ona vidi u… ?* Gledao je u nju. Bila je lijepa, a on star. Ovaj je put smogao hrabrosti i umjesto uobičajnih odgovora rekao :

„Trebala si me vidjeti dok sam bio mlađi. Pucao sam od zdravlja. Dosta dugo, zapravo.“

Nasmiješila se. *Mogao bih je stalno gledati.*

„Kad ste bili mladi, Sam?“ nastavi s ispitivanjem.

„Prije mnogo, mnogo vremena.“. *Da joj kažem istinu,nasmijala bi se i rekla da je prestanem zafrkavati...Htio bih opet vidjeti da se smije.*

„Ne znam. U Pustinji nije bilo dobrog načina određivanja vremena“, odgovorio je.

 Neki su seljani iz ovog, ali i iz ostalih sela, pretpostavljali da je Samuel jedan od onih koji su došli iz Pustinje. Elizabeth je to znala. Pričao joj je. Ona je bila učiteljica u školi. Bio joj je nepresušan izvor znanja ili barem legendi o svijetu prije. *Zar se za života dugog kao moj ne može očekivati da znam mnogo?* Znao je mnogo toga o prijašnjem svijetu. O tome je znao više od ikog živog. Vjerojatno je mislila da je mnogo toga izmislio zbog nevjerojatnih stvari o kojima je pričao. *Velike ptice od metala koje lete. Ogromne građevine visoke više desetaka metara. Tko bi povjerovao u sve to?*

„Zašto ne svratite k meni na čaj? Danas ne držim nastavu“, reče. „Ne bih htio smetati“, odvrati. *Mogao bih jednim udarcem srušiti drvo samo da se domognem njezinog čaja.*

„Ma dajte, znate da nikad ne smetate, a osim toga željela bih još slušati o svijetu prije“, pogleda ga neodoljivim pogledom. *Carstva bi mogla klečati pred tim očima.*

„U redu“, prozbori on, a ona ga primi ispod ruke i odšeta s njim do svoje kuće tempom koji bi mu možda odgovarao prije dvadeset godina.

Kad su stigli, on se zavali u stolac na kojem je obično sjedio. Za dvije se minute Elizabeth vrati s dvije šalice čaja. Ne prevrućeg jer ga nije volio. Otpio je gutljaj.

 „Ah, odličan čaj! Da sam te barem upoznao ranije Liz, možda bih stekao naviku svakodnevnog ispijanja. “ Nasmiješila se. Da razgovor ne zamre upita:

„Što se uči u školi?“

„Pa, povijest ovog kraja, geometrija kruga i tako...“ odgovori ona.

Htjela je nešto pitati, ali je preduhitri:

„Dokad seže ta povijest?“ upita.

„Kojih stotinu godina. Imamo i neke sitnice o svijetu prije.“

„Koje?“ skoro je upitao. No, umjesto toga reče:„O čemu si ono htjela razgovarati?“

„Pa, htjela sam da mi kažeš ponešto o...“ Pitanje prekine snažno kucanje na vrata.

 Elizabeth okrene glavu i glasno upita:

„Tko je?“

 Ustane i krene hitro prema vratima.

„Ja sam“, začuje mlađi muški glas.

Bio je to Paul. Njezin godinu dana stariji brat koji se prema njoj ponašao zaštitnički otkad su im roditelji prije godinu dana poginuli u požaru. Tada je izgorjelo čitavo obiteljsko imanje, a brat i sestra su preko noći postali siromasi. Devetnaestogodišnja Elizabeth postaje učiteljica, dok je dvadesetogodišnji Paul mijenjao zanimanja: prvo drvosječa, potom pilar i konačno radnik na farmi u obližnjem zaseoku. Njegova prisutnost blago je iritirala Samuela.

„ Onda dobro. Uđi“, rekla je Elizabeth i pustila ga u kuću.

Paul uđe sa smiješkom,ali kad ugleda Samuela splasne.

„Što *on* radi ovdje?“ upita s gađenjem.

„Odlazim,“ odbrusi Samuel i teško ustane.

„Sam, ne morate otići! Niste popili čaj!“ pokuša smiriti situaciju.

„Pusti čovjeka da uradi kako želi, Elizabeth. Ionako nije dobrodošao u ovoj kući.“ Zadnji je riječi izgovorio vrlo tiho gledajući strop

„Paul!“ poviče Elizabeth. „Zašto se tako ponašaš?“

„Ne želim da se družiš s ovim...ovim ološem iz Pustinje. Ne znaš koliko je ljudi pobio! Čak i da nije *onaj* Samuel, vjerojatno za njim ne zaostaje mnogo kad su u pitanju nedjela.“

 *Taj će me balavac razbjesniti. Ustvari, već mu je uspjelo.* Bio je na pola puta do izlaza. Htjede nasrnuti na Paula, no zaboravio je na svoje poodmakle godine te posrne i skoro padne na pod. Paul se podrugljivo nasmije. Elizabeth mu pomogne da se uspravi i stade se ispričavati, no Samuel prođe pokraj Paula i produži prema vratima. Svađati su se počeli ubrzo nakon što je izašao. Čuo je samo fragmente : „Bezobrazniče!“ „Nezahvalnice! Primaš ološ...To nije istina, sve...“

Ulica je bila mirna. Ljudi su obavljali svoje popodnevne aktivnosti. Po običaju ga nitko nije pozdravio. Zaustavio se kod štanda s jabukama. Prodavačica ga nezainteresirano pogleda.

„Može pola kilograma ovih zelenih?“ rekao je pokazujući prstom.

„Ako možete platiti“, reče.

*Ovo nepovjerenje prema meni je prevršilo mjeru.* *Najrađe bih joj sasuo u lice sve što je ide.* Umjesto toga samo je izbrojio novčiće. Jabuke je stavio u košaru i zaputio se niz cestu jedući jednu kiselkastu. Hodao je pola sata do visoke litice s koje se vidjelo more. Okrenuo se kad je začuo korake iza sebe. Bio je to Paul. Trčao je prema njemu. Htjede nešto reći, no Paul ga udari šakom u čeljust. On se o sruši na tlo.

„Više nikad nećeš prići mojoj sestri, jel' jasno? Ti stari *pustinjače!*“ vikne Paul i ponovo ga udari . Pokušao je ustati,usprkos boli u ustima.

Riječ „pustinjak“ izbacio je iz sebe kao najveću uvredu. Pogođen u trbuh , opet se sruši na tlo. Ovaj put nešto bliže rubu litice.

„Vidio sam kako gledaš moju sestru, stara ulizico! Dolaziš u njezinu kuću i nagovaraš je da ti sprema čaj. Kakve joj to zanimljive laži pričaš?“

 Borio se za zrak. Uspio se uspraviti. Paul nastavi:

„Ti si taj koji je spalio imanje mojih roditelja. Do sada nisam bio siguran, ali sad jesam. Pokušao si nam se približiti tako da nikad ne posumnjamo u tebe. No, zanemario si moju inteligenciju i to ti je bila najveća pogreška. Sada ćeš platiti!“ kiptio je.

Samuel pomisli da će još sipati laži, ali prestane. Tada ga Paul naglo gurne, a on padne.

Voda se približavala. Samuel zadrži dah. Dodir s vodom bio je bolan. Postane mu hladnije. Vrate mu se sjećanja.

 Više nije bio na Ravnicama zarobljen u ostarjelom tijelu. Bio je ponovo mlad, negdje na sjeveru. Hodao je po ledu izbjegavajući pukotine. Ipak propade kroz jednu koju nije uočio. Završio je u ledenoj vodi. Hladna mu je bol prostrujala tijelom. Mislio je da će se utopiti. Zapravo, bio je potpuno siguran u to. Osjećao je bol u prsima i vratu. Nije mogao disati. Oprostio se sa životom. Međutim, život se nije oprostio s njim. Pojavila prijateljska ruka koja ga je izvukla na sigurno. Među žive.

No, ovaj ga put nitko nije izvukao na zrak. Otvorio je oči. Bio je nekoliko metara ispod vode. I nije imao kisika. U trenutku kad je mislio da će umrijeti, začuo je pjesmu.

*Od mora si bježao,*

*samo si u pijesku ležao.*

*Pobjeg'o si k travi,*

*sa znanjem u glavi.*

*U more ćeš doći*

*vratit' svoje moći.*

*Upoznao si damu*

*(nerazumljive riječi)*

 Odjednom je shvatio. Čim je ušao u more i aktivirali su se stari tjelesni procesi. Cijelo je vrijeme izbjegavao more i spavao na pijesku. Pobjegao je na jug kad je shvatio da stari i došao je na travnate Ravnice. Ono što je shvatio, rekao je Elizabeth. Na nju se odnosilo ono *„Upoznao s i damu“* Bio je sretan što napokon razumije. *Da sam barem imao više vremena za nju.* Udahne vodu.

Mogao je disati pod vodom. *To je novo. Podmorje koje mi tajne skrivaš?* Pogledao je oko sebe. Na kaputu je vidio krv. Skine ga. *Koji vrag se događa?* Skinuo je i majicu te ugleda otvore za škrge na bočnoj strani prsa. Iskolačio je oči. Opipao vrat. I tamo je našao otvore za škrge. Točno na mjestima gdje je osjećao probadajuću bol. No, to nije bilo sve. Koža mu je bila zategnutija. Više nije bila onako starački obješena. *Je li moguće?* Zaplivao je prema površini.

Brzo je izronio i udahnuo. Škrge su se zatvorile. Pogledao je oko sebe. Bio je udaljen stotinjak metara dalje od mjesta svoje „smrti“ i pet metara od obale. Zapliva. Kad se kasnije uspravio na pijesku i napravio par koraka, u nogama više nije bilo staračke težine. Odmaknuvši se od vode, osjetio je poriv da se vrati u nju. Voda ga je dozivala. Vratio se i ugledao svoj odraz. Vidio je lice koje već dugo nije vidio. Mlado lice na kojem se ukazao osmijeh. *Živ sam! Ha!*  Potrči po plaži. Brzo pa još brže. *Toliko je vremena prošlo otkad sam bio u stanju trčati.*

Trčao je četvrt sata, a onda se uputio prema obližnjem selu na jugu.

Sutradan ujutro Elisabeth je otišla do škole.

Na putu je vidjela nekoliko ljudi. Zgodnog mladića obrijane glave, u odijelu, koji je držao buket cvijeća i zamišljeno hodao posred ceste. Jednu stariju gospođu koju je poznavala otprije te dvoje ljudi koje je poznavala samo iz viđenja. Ugleda Paula kako zabavlja djecu. Spremala su se za školu. Paul je radio čudne grimase. Njih je to zabavljalo. Tada je shvatila. On se ne ponaša kao kreten, već kao zaštitnik. Priđe mu.

„Riješio sam se starog prdonje. Neće te više gnjaviti“, nasmiješi se i krene niz ulicu.

Htjela mu je viknuti da je idiot, no ravnatelj škole joj dovikne:

 „Hajde, gopođice Read, nemamo vremena na bacanje. Nastava uskoro počinje “, rekao je kao da je to najvažnija stvar na svijetu.

Uzimajući u obzir kako se zna razljutiti kad mu proturječi, poslušala ga je i ušla u školu.

*Koliko još?* Osjećao je kao da je čeka danima. No, došla je. Bio je veliki odmor. Djeca su trčala po livadi oko škole. Nisu bježala od njega i vikala da će ih pojesti, dakle,nisu znali tko je on. Elizabeth se odvojila od kolegica i zaputila prema poljskom zahodu. Sustigao ju je.

„Za vas, madame“, nasmiješi se i preda joj buket ruža.

Nosio je smeđe odijelo od samta. Dobro mu je pristajalo. *Ili me bar u to uvjerila prodavačica?* Okrenula se prema njemu sa smiješkom. Onda se zbunila. *Nije me prepoznala.*

„Oprostite, gospodine...Poznajemo li se?“ upita.

*Znači, podsjećam je na nekog. To je dobro. Valjda?*

„Pa, naravno, zar se ne sjećate, bio sam kod vas jučer na čaju!“ odgovori mirno.

„Mislim da ste me zamijenili s nekim… ovaj, mislim… nitko nije kod mene bio na čaju“. Na njezinom se licu pojave čuđenje i nevjerica.

„Sa-Sam?“ upita. *Preobrazba iz starca u mladića je stvarno došla do nje. 'Ko bi rek'o.*

„Samuel. Da. To sam ja“, ponosno izjavi.

Ona stane ridati i baci se na njegova prsa. *Ne baš reakcija koju sam očekivao, ali izgleda da je toliko patila za mnom da joj je ovo olakšanje. Ili joj se možda sviđa moje odijelo?* Prisjetio se svog novog odijela te je nježno odmakne od sebe da je može pogledati u oči. Gledala ga je sekundu, a onda ga odgurne i otrči niz cestu. Pratio ju je pogledom desetak sekundi, a onda začu pitanje:

„Gospodine, dok smo oko podne razgovarali, zaboravio sam vaše ime? Vi ste gospodin...?“

„Shard. Johnatan Shard“, reče. *Skoro mi je izletjelo Samuel. E, to bi bio neuspjeh.*

Iskoristio je ime iz svoje prošlosti. *Daleke* prošlosti. Sad to ime nema značenje. *Dovraga, zašto svako ime koje odaberem nakon nekog vremena dobije težinu? Već mi je počelo ići na jetra :onaj Shard ili onaj Samuel.* *Morao bih se konačno smiriti.*

„ Odakle ste vi?“ upita.

Tek je tada shvatio da razgovara s Paulom. *Zabadalo.*

„Žao mi je, ne stignem čavrljati. Prilika mojeg života upravo mi bježi. Doviđenja“, reče i ode.

Kad je zadihan stigao do njezine kuće, pokuca na vrata. Nitko se ne pojavi . Pritisne kvaku i uđe. Vrata su bila otključana. Odložio je buket na stolić pokraj sebe i ugledao je kako kopa po ladici u kuhinji. Korakne prema njoj. U njega je bio uperen prastari pištolj kratke cijevi.

„Tko si ti?“ upita. Pa opet nakon kraće stanke ponovi : „Tko si ti?“

„Samuel. Sam. Zvala si me tako. Nisi htjela vjerovati da se stvarno zovem Samuel. Svaki sam dan kod tebe dolazio na čaj. Bila si ljubazna prema meni, kao nitko drugi. Ti si jedinstvena Elizabeth, ja...“

Ona odreže njegove riječi trzajem pištolja.

„Tvoje *pravo* ime ?“reče ozbiljno.

„Samuel. To je moje pravo ime. Sada. Svojeg se prvog imena ne mogu sjetiti. Prošlo je puno vremena otkad sam razmišljao o njemu. Sad nije bitno.“

„Jesi li ti *onaj? Onaj* Samuel?“

„Bojim se da jesam.“

Čim je to izrekao, njoj kapne jedna suza s lica.

„Ali, priča se da si...da si...“, zajeca. Želio ju je utješiti, međutim, kad se približio, ona ga je odgurne od sebe.

„Ti si ubojica!“ povikne.

Uzmaknula je. Ruka joj se tresla. Njezine ga riječi opeku poput vatre. Plakala je. On se zagleda kroz prozor u daljinu. Stisne šaku pa je opusti.

„Čula si pretjeranosti o onome što se stvarno dogodilo. Ali, da, jesam ubojica. Ubijao sam druge ubojice,boreći se za život. Izbora nije bilo. Takav je zakon Pustinje. Ali promijenio sam se. Više nisam takav. Poznaješ me manje od godinu dana. Misliš li stvarno da sam tako loš?“

*Žao mi je. Žao mi je što sam bio takav.* Ona se pribere:

„Kako si se pomladio?

„Pa, evo kako.“ Ispriča joj što se dogodilo. Kako ga je Paul napao. Kako je otkrio da ima škrge. Zatim joj je govorio kako se *promijenio.* Ispričao joj je priču staru petsto i dvadeset godina u nekoliko minuta. Bez tajni. Samo gola istina. Zanijemila je.

„Zašto si ostario ako si se...“, pokušala se sjetiti riječi, „genetički modificirao da ne stariš.“

*Dobro pitanje.*

„Prije,otprilike,sto i dvadeset godina popio sam neku tekućinu u kojoj su bili mali roboti. Nanoboti. Oni su promijenili moje gene, misleći da mi pomažu.No, odmogli su mi. I evo me! Kad sam počeo stariti, došao sam iz Pustinje ovdje jer u pustinji ne bih imao šanse preživjeti. Čudno kako me na kraju „popravilo“ more, u koje nikad prije nisam ušao. Mora da su mi nanoboti ugradili škrge i njihovo je djelovanje prestalo u trenutku aktivacije te su moji obrambeni mehanizmi popravili moj genom i tijelo*.*“

*Sad mi u glavi sve ima smisla.* Obrisala je oči. On joj iz ruke joj uzme pištolj. Nije se opirala.

„Sve ono što si mi pričao o svijetu prije… Je li to stvarno istina? upita ona.

*Oh, kako je to nekad bilo stvarno.*

„Naravno“, odgovorio je.

„Zbilja si tako star?“ On samo kimne.

„Hvala ti.“

„Na čemu?“upita on.

„Na povjerenju “, nasmiješila se. I on se nasmiješi. Zatim se uozbilji:

„Što će biti s Paulom? Zbog pokušaja ubojstva može biti prognan iz Ravnica zauvijek!“

„Paul je budala, ali nije ubojica. Gubitak voljenih je utjecao na njegovu psihu,a moja tužba ne bi imala osnove. Po zakonu suda Ravnica, ja nisam osoba. Ja sam tumor koji se mora odstraniti. Da Paul zna koga je gurnuo s litice možda bi tražio nagradu. I bio nagrađen.“ Kratko ga je promatrala pa reče:

„Sam,riješi se tog odijela!“

On se spremi stati u obranu odijela, no prekinu ih kucanje na vratima. Samuel trenutak prekasno zaključi da su vrata već otključana. *Dovraga!*

U kuću bane plavokosa nastavnica.

„Elizabeth, ravnatelj te zove.Ljut je. Jedva sam ga smirila. Moraš se...“

*Dovraga. Dovraga. Sto puta dovraga.* Vidjela je njih dvoje u kuhinji kako stoje, a on je u ruci još držao pištolj. Razrogači oči. Ustima je oblikovala njegovo ime. Prepoznala ga je. Vrisne i otrči na ulicu vičući:

„Ubojica! Demon u kući! Samuel! Ima pištolj!“

*Sve je otišlo u vjetar. Sve je otišlo dovraga i bestraga.*

Nesvjestan činjenice da još uvijek drži pištolj u ruci, on s Elizabeth istrči na ulicu. Ljudi se micahu od njega, a jedan se baci na Elizabeth i sruši je na tlo u nakani da Samuela spriječi u „ubojstvu“. Neki mladići potrčaše prema njemu. On pobježe. Ljudi su se odmicali. U pozadini je čuo neprijateljske povike: „Drš'te ubojicu!“ „Uhvatite đavla!“ „Ubijte ga!“ „Raskomadajte mutanta!“ Gomila je bučno odobravala i počela ga gađati kamenjem. Nekoliko kamenova ga je samo okrznulo, ali dva su ga pogodila izravno, jedan u ruku, drugi u rame. To kamenje nije bilo dovoljan poticaj da stane.

 Jučerašnji je put sada pretrčao za tri minute. Bili su, međutim, brzi i krvožedni ljudi iza njega. Ugledao je stijenu odakle je pao. *Može li mi donijeti spas dva puta?* Nije bilo vremena za razmišljanje. Bio je umoran i gomila ga je sustizala. Upotrijebio je svoje posljednje snage da dođe do stijene. Korak prije skoka naglo se zaustavi. Gomila okruži prilaze maloj kamenoj uzvisini.

On se okrene. Pogledom potraži Paula. Čuo je njegov iritantni glas kako šapće: „Hajde! Što čekate! Dokrajčite ga! On je taj koji je napao moju sestru.“

„PAUL! ISTUPI!“, zagrmi.

Rulja gurne Paula naprijed.

 „Što je? Bojiš se vode?“ arogantno upita ne vodeći računa da Samuel još uvijek ima pištolj.

„Brini se za svoju sestru. U redu?“

„Kakve sad ti veze imaš s...“

 Samuel nacilja Paula u prsa, no u posljednji se trenutak predomisli. Pištolj opali i Paul urlikne. Metak ga je pogodio u nogu. Svjetina krene prema njemu, a on se baci u dubinu.

*Od mora si bježao,*

*samo si u pijesku ležao.*

*Pobjeg'o si k travi,*

*sa znanjem u glavi.*

*U more ćeš doći*

*vratit' svoje moći.*

*Upoznao si damu.*

 *Ostavio je samu.*

 *U more si moći vratio,*

 *svoj dug si otplatio.*

 *Tajnu si saznao.*

 *Tajna si ti.*

Epilog

Elizabeth se u početku opirala svojim „spasiteljima“, no onda se smirila. Pitali su je što je bilo u prošlosti.. Nije im htjela reći. Oni su njezinu šutnju shvaćali kao potvrdu svojih sumnji. Pitala se hoće li i sa ma moći shvatiti što se dogodilo.

Prošli su tjedni od slavlja uzrokovanim Samuelovim umorstvom. Rekli su joj da se bacio u more nakon što je pokušao ubiti Paula. Ipak samo ga je ranio u nogu.Mislila je da je to učinio zbog nje. Poštedio Paula*.* Nadala se da je živ. Pad u vodu za njega ne bi trebao biti smrtonosan. Vjerovala je u to.

Taj se dan vratila s nastave kao i svaki drugi. Primjetila je da su vrata njezine sobe otvorena. Otišla pogledati o čemu se radi.Bila je iznenađena. Na krevetu je bilo smeđe samteno odijelo s ceduljicom. Nasmije se. Na papiriću je pisalo:

*Oprosti što mi je toliko dugo trebalo da ga osušim.*

*S ljubavlju,*

*Samuel*